ทำไม คนญี่ปุ่น กินข้าวน้อยลง
ทำไมคนญี่ปุ่นถึงกินข้าวน้อยลง ลงทุนแมนจะเล่าให้ฟัง
21 ม.ค. 2566

ทำไม คนญี่ปุ่น กินข้าวน้อยลง /โดย ลงทุนแมน
เมื่อไม่นานมานี้ Panasonic บริษัทสัญชาติญี่ปุ่น ผู้ผลิตเครื่องใช้ไฟฟ้ารายใหญ่ ประกาศว่า ภายในกลางปีนี้ จะย้ายฐานการผลิตหม้อหุงข้าว ออกจากประเทศญี่ปุ่น ไปยังประเทศจีนแทน
เหตุผลหลัก ๆ ก็เพราะว่า คนญี่ปุ่นกินข้าวน้อยลง
ส่งผลให้ความต้องการใช้หม้อหุงข้าวก็ลดลงตามไปด้วย
แล้วสงสัยไหมว่า ทำไมคนญี่ปุ่นถึงกินข้าวน้อยลง
ลงทุนแมนจะเล่าให้ฟัง
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
แม้ว่าข้าวจะยังคงเป็นอาหารหลักของคนญี่ปุ่นก็ตาม 
แต่คนญี่ปุ่นก็มีแนวโน้มกินข้าวน้อยลงอย่างต่อเนื่อง
ปี 2017 คนญี่ปุ่นกินข้าว 82 กิโลกรัมต่อคนต่อปี
ปี 2020 คนญี่ปุ่นกินข้าว 50 กิโลกรัมต่อคนต่อปี
จริง ๆ แล้ว เรื่องนี้ก็มีอยู่หลายสาเหตุ ไม่ว่าจะเป็น
- ได้รับอิทธิพลจากชาติตะวันตก
เนื่องจากประเทศญี่ปุ่นก็ได้รับวัฒนธรรมของชาติตะวันตกเข้ามาในประเทศมากขึ้น รวมไปถึงด้านการกิน 
โดยเฉพาะการนิยมบริโภคเนื้อสัตว์ ไขมัน และผลิตภัณฑ์จากนม ที่เพิ่มขึ้น สวนทางกับการบริโภคข้าว
- การเข้าสู่สังคมเมืองมากขึ้น
เรื่องนี้ส่งผลให้ชาวญี่ปุ่นต้องใช้ชีวิตแบบเร่งรีบกันมากขึ้น ทำให้คนญี่ปุ่นนิยมกินอาหารที่ง่าย สะดวก และรวดเร็ว
ไม่ต้องใช้เวลาเตรียมอาหารมากนัก การกินข้าวจึงได้รับความสำคัญน้อยลงไปนั่นเอง
- การเปลี่ยนแปลงด้านประชากรศาสตร์
ญี่ปุ่นเป็นหนึ่งในประเทศที่ประสบปัญหาด้านโครงสร้างประชากรมากที่สุดแห่งหนึ่งในโลก 
เนื่องจากมีสัดส่วนประชากรผู้สูงอายุเพิ่มสูงขึ้น ขณะที่มีอัตราการเกิดต่ำ
โดยปัจจุบัน จำนวนผู้ที่อายุเกิน 75 ปีในญี่ปุ่นนั้น มีมากถึง 19 ล้านคน หรือกว่า 15% ของประชากรทั้งหมด ขณะที่อัตราการเกิดของคนญี่ปุ่นอยู่ที่ 7 คนต่อจำนวนประชากร 1,000 คน เท่านั้น
เมื่อจำนวนผู้สูงอายุที่มากขึ้น ขณะที่จำนวนคนวัยทำงานลดลง จึงทำให้การบริโภคข้าวที่มีสัดส่วนที่สูงในคนวัยทำงานนั้น ลดน้อยลงตาม
- เทรนด์การรักษาสุขภาพ
หลายปีมานี้ คนญี่ปุ่นจำนวนมากใส่ใจ และให้ความสำคัญต่อการรักษาสุขภาพมากขึ้น
พวกเขาจึงให้ความสำคัญกับการออกกำลังกายและใส่ใจกับอาหาร จึงมีการกินอาหารประเภทคาร์โบไฮเดรต อย่างพวกแป้ง น้ำตาล ข้าว ลดลงตามไปด้วย
อย่างเกาะโอกินาวาทางตอนใต้ของญี่ปุ่น เป็นเกาะที่มีประชากรผู้สูงอายุกว่า 100 ปี อาศัยอยู่เป็นจำนวนมาก 
โดยอาหารที่คนบนเกาะกิน มักเป็นอาหารพลังงานต่ำ จำพวกพืช ผัก และผลไม้ มากกว่าอาหารที่มีคาร์โบไฮเดรต ทำให้ประชากรส่วนมากมีอายุยืนนั่นเอง
อ่านมาถึงตรงนี้ เราน่าจะพอทราบแล้วว่า ทำไมคนญี่ปุ่นกำลังกินข้าวกันน้อยลงเรื่อย ๆ และแนวโน้มยังเป็นแบบนี้
จึงไม่แปลกที่เราจะได้เห็น Panasonic ย้ายฐานการผลิตหม้อหุงข้าวไปยังจีน แม้จะตั้งฐานการผลิตในญี่ปุ่นมานานกว่า 60 ปีแล้วก็ตาม..
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
YouTube - 
TikTok - 
Spotify - 
Apple Podcasts - 
Soundcloud - 
References
-
-
-
-
-
-
-